MTETWA WEIER OM DROU DRONK ROTNES SE SKADE TE OPENBAAR
Onderwerp: MTETWA WEIER OM DROU DRONK ROTNES SE SKADE TE OPENBAAR Sat Mar 27, 2010 5:01 pm
VIR HIERDIE GEMORS WORD JY ELKE JAAR OM JOU BELASTING OPGAWES GEDREIG. BEGIN DIE JAAR WEIER OM JOU BELASTING OPGAWES IN TE DIEN- EN WEES ASB "VAAG" OOR AL JOU INKOMSTES OOK!
Minister swyg oor dronk polisie
Mnr. Nathi Mthethwa, minister van polisie, weier om te sê hoeveel belastingbetalers vir die omstrede nasionale polisiedag-feesvieringe in Bloemfontein opgedok het.
Mthethwa het hom ook nie verwerdig om te antwoord of daar dissiplinêr opgetree gaan word teen tientalle beamptes wat hulle op dié dag in Januarie aan drank vergryp en die Vrystaatse hoofstad op horings geneem het nie.
Die DA, wat die parlementêre vrae aan die minister gestel het, het gister gesê Mthethwa wil nie verantwoording doen vir die staatsgeld wat sy departement na willekeur bestee nie; ook dat hy die parlement deur sy optrede "beledig" het.
Me. Dianne Kohler Barnard, DA-LP, het Mthethwa gevra presies hoeveel die feesvieringe gekos het, asook hoeveel geld daar bestee is aan vervoer, verblyf, verversings en oortydbetaling aan beamptes wat vir hul kollegas by polisiekantore ingestaan het.
Hierop het Mthethwa geantwoord dat Kohler Barnard tot einde September sal moet wag wanneer die polisie se jaarverslag bekend gemaak word. Die koste van die fees sal hierin aangedui word.
Kohler Barnard het onder meer ook gevra of beamptes gedwing is om Bloemfontein toe te gaan, hoe besluit is watter beamptes die fees moet bywoon en hoeveel beamptes die daaropvolgende Maandag van die werk af weggebly het.
Hierop het Mthethwa bloot geantwoord: "Dit is nasionale dag (sic) wat jaarliks gevier word."
Die DA het mnr. Max Sisulu, speaker, gister versoek om Kohler Barnard se vrae weer op die parlementêre vraelys vir skriftelike beantwoording te plaas.
"Die minister skep die indruk dat hy iets het om weg te steek. Nie net systap hy die kwessie nie, hy weier ook om verantwoording te doen aan Suid-Afrikaners vir die reusagtige hoeveelheid belastinggeld wat aan dié nuttelose byeenkoms bestee is," het me. Debbie Schafer, DA-LP, gesê.
Die ministerie maak al maande lank jakkalsdraaie oor Nasionale Polisiedag.
Die adjunkminister, mnr. Fikile Mbalula, het soortgelyke vrae omseil toe hy vroeër vandeesmaand vir Mthethwa ingestaan het tydens 'n mondelinge vraesessie in die Nasionale Vergadering. Mbalula het toe gesê die polisie is nog besig om die kostes te bereken.
Van asst.komm. Nonkululeku Mbatha, woordvoerder van die polisiehoof, komm. Bheki Cele, se onderneming om die kostes enkele dae ná die byeenkoms bekend te maak, het daar ook dadels gekom.